三五成群

係1999年港產片，係秀茂坪童黨燒屍案真人真事嘅改編。錢昇瑋執導。1997年，觀塘秀茂坪一批童黨兇殘殺害一名少年，並將死者屍體焚燒毀屍滅跡。案件轟動全香港。

劇情 
童黨阿必同大王都係單親家庭細路，關係好。住同邨嘅阿雞係兩人嘅𡃁。 有一勻，為咗幫阿雞解決球場紛爭，大王同蕃薯等人講數，結果成班人埋堆，結為童黨。佢哋霸佔同邨有輕微智障嘅三叔間屋，當成聚會場所，又經常蝦三叔，令佢痛苦不堪。阿雞睇唔過眼，勸三叔報警，點知俾大王成班人設局，鑑生打死。為咗處理屍體，成班童黨將阿雞屍體燒毀，將骨灰掉落垃圾車。三叔目睹阿雞俾人打死，又受大王等人毆打，決定報警。最尾，阿必因轉做污點證人，判監七年，大王、蕃薯等主謀就被判終身監禁。

秀茂坪童黨燒屍案

1999年電影
粵語電影